Ευρύτερη Περιοχή του Τόκιο

Ως Ευρύτερη Περιοχή του Τόκιο αναφέρεται η μητροπολιτική αυτή περιοχή της Ιαπωνίας που βρίσκεται στην Περιοχή Καντό και περιλαμβάνει το μεγαλύτερο μέρος των νομών Τσίμπα, Καναγκάβα, Σαϊτάμα και Τόκυο. Αποτελεί το προέχον οικονομικό, πολιτικό και πολιτιστικό κέντρο της χώρας.

Σύμφωνα με μελέτη του ΟΗΕ (2016) 
, ο πληθυσμός της Ευρύτερης Περιοχής του Τόκυο φτάνει τα 38.000.000 κατοίκους, καθιστώντας την την πολυπληθέστερη μητροπολιτική περιοχή στον κόσμο. Από απόψεως οικοδομικής έκτασης, έρχεται δεύτερη μετά τη μητροπολιτική περιοχή της Νέας Υόρκης. Ταυτόχρονα έχει το μεγαλύτερο μητροπολιτικό Ακαθάριστο Εγχώριο Προϊόν στον κόσμο, γύρω στο 1,5 τρις δολλάρια, μεγαλύτερο από το Ακαθάριστο Εγχώριο Προϊόν της Ισπανίας ή του Καναδά.

Η Ευρύτερη Περιοχή του Τόκυο περιλαμβάνει τις παρακάτω πόλεις σε έναν ενιαίο αστικό σχηματισμό:
 Τόκυο (23 Ειδικά Διαμερίσματα)
 Γιοκοχάμα
 Καβασάκι
 Σαϊτάμα
 Τσίμπα

Η περιοχή εξυπηρετείται από δύο διεθνείς αερολιμένες: το Αεροδρόμιο Χανέντα (κυρίως πτήσεις εσωτερικού) στο Τόκυο και το Αεροδρόμιο Νάριτα (κυρίως πτήσεις εξωτερικού) στο νομό Τσίμπα.
Παραπομπές

Κατηγορία:Τόκιο
Κατηγορία:Πόλεις της Ιαπωνίας